Coordenadas: 51°02′3.47″N 02°22′37″L﻿ / ﻿51.0342972, -2.37694

| **Batalla de Dunquerque** |
| --- |
|  |
| Escenas do rescate en Dunkerque |
| Data | 26 de maio, 1940–4 de xuño, 1940 |
| Lugar | Dunquerque, Francia |
| Resultado | Vitoria alemá, evacuación parcial aliada |
| 

| Combatentes |
| --- |
| Aliados Países BaixosFranciaBélxica | Alemaña |
| Mandos |
| John Vereker Lord Gort | Gerd von Rundstedt |
| Forzas |
| ~400 000 soldados | ~800 000 soldados |
| Baixas |
| ~64 000 | ~60 000 |

 |

A **batalla de Dunquerque** (Francés: *Bataille de Dunkerque*) librouse na segunda guerra mundial entre o 25 de maio e o 4 de xuño de 1940. Nela unha enorme forza británica e francesa ficou encurralada por unha división panzer alemá ao nordeste de Francia, fronte as augas do canal costeiro de Calais. 338 226 soldados aliados foron evacuados por vía marítima cara a Gran Bretaña.

Historia
--------

Tras os sete meses da chamada guerra falsa, a batalla de Francia comezou o 11 de maio, 1940. Polo norte o **Grupo de Exército B** da Wehrmacht comandado polo xeneral Bock atacou e conquistou os Países Baixos avanzando a continuación rapidamente a través da Bélxica. O día 14, o mesmo en que os holandeses se renden, o **Grupo de Exército A** de Rundstedt irrompe a través das Ardenas e avanza rapidamente cara ao oeste até Sedan, virando entón ao noroeste, chegando ao mar no punto de desembocadura do río Somme, pola marxe dereita. Complétase así a manobra *en fouce* (segundo palabras de Erich von Manstein) coñecida coma Plan Manstein (*Sichelschnittplan*).

Para cortar o avance alemán os Aliados efectuaron varios contra-ataques, entre eles a batalla de Arras, pero foron rexeitados, chegando o grupo de Rundstedt a costa o día 20 de maio. Así as forzas combinadas británicas (Forza Expedicionaria Británica*BEF*), francesas(o I Exército) e belgas ficaron separadas do resto do exército francés, por Armentières.

Unha vez dividido o exército Aliado o seguinte movemento alemán tiña por obxectivo a captura dos portos do Paso de Calais, polo que avanzaron desde o Somme pola costa, co obxectivo de que os exércitos cercados non puidesen evacuar. Tornouse de inmediato claro para os británicos que a batalla estaba perdida e o único que restaba por saber era cantos soldados aliados podían ser levados para a Inglaterra antes de ser quebrada a súa resistencia.

Avance alemán na segunda quincena de maio do 1944.

Operación Dynamo
----------------

O 22 de maio comezaron as preparación para a evacuación, có nome de *Operación Dynamo*, comandada a partir de Dover, polo vicealmirante Bertram Ramsay. A intención inicial era de evacuar os 45 000 homes da Forza Expedicionaria Británica en dous días, mais en breve o obxectivo foi reducido a rescatar 120 000 homes en cinco días.

O 25 de maio, o xeneral Lord Gort comandante da BEF, decide evacuar as súas tropas. Dos días 25 ao 28, os británicos retroceden as súas posicións unhas 30 millas o noroeste, fortificándose ao longo da fronteira franco-belga desde Dunkerque até Poperinge. Pola súa parte o exército belga réndese o 28 de maio. Ao día seguinte varias unidades de I Exército francés que quedaran fora da "bolsa" tamén se renden.

A operación de evacuación comeza propiamente o día 27. Ese mesmo día as divisións Panzer xermanas recibiron orde de avanzar, mais as defensas melloradas dos aliados detiveron a ofensiva inicial. Durante os seguintes días os aliados foron perdendo terreo, quedando para o día 31 de maio comprimidos en cinco quilómetros de costa, entre De Panne, Bray-Dunes e Dunkerque.

Durante os nove días que durou a operación, do 27 de maio o 4 de xuño, rescatáronse 338 226 homes, a maior parte británicos, pero tamén 139,997 franceses e belgas, xunto cun número menor de holandeses e poloneses, se ben os aliados tiveron que deixar no campo grandes cantidades de material bélico, incluíndo: 2.000 canóns, 100 Mathilda Mk-I, 60 000 camións, 76 000 toneladas de munición e 600 000 t de combustible. A continuación detállanse os rescates en orde cronolóxica:

Mariñeiros británicos axudando a un soldado aliado mentres a bomba tirada por un Stuka explota a poucos metros.
* 27 de maio: 7.669 homes.
* 28 de maio: 17 804 homes.
* 29 de maio: 47 310 homes.
* 30 e 31 de maio: 120 927 homes.
* 1 de xuño: 64 229 homes.
* 2 a 4 de xuño: máis de 54 000 homes.

No total da batalla, as baixas contabilizadas polo dous bandos foron de:

* Alemáns: 10 252 mortos, 42 000 feridos e 8.467 desaparecidos. Ademais perderon 101 avións.
* Aliados: 1 212 000 prisioneiros. No mar perderon 9 destrutores (tres deles franceses), e 200 embarcacións menores, e no aire 177 avións.

Ademais os alemáns recuperaron bastante equipo militar: 1.200 canóns, 1.250 canóns antiaéreos, 11 000 metralladoras e 25 000 vehículos.

Notas
-----

1. ↑  Hooton, E.R. (2007). Chevron/Ian Allen, ed. *Luftwaffe at War; Blitzkrieg in the West*. Londres. ISBN 978-1-85780-272-6.

Véxase tamén
------------

### Outros artigos

* Segunda guerra mundial

### Ligazóns externas

* Museo da Batalla
* Operation Dynamo, the evacuation from Dunkirk, 27 May-4 June 1940 *(en inglés)*
* Campanha da França - Termina a tramóia - Dunquerque *(en portugués)*

|  |  |
| --- | --- |
| Control de autoridades | 
* Wd: Q208529
* LCCN: sh85039985
* NKC: ph116384

 |